Ангостура битер
Ангостура битер е горчива ароматична настойка (битер) на спиртна основа от растения от вида Gentiana, придаваща „сух“ вкус на коктейлите. Използва се в малки количества – 1 даш (3 – 5 капки).

Създадена е през 1824 г. във Венецуела от немски лекар като лекарство срещу стомашни болести. Изнася се в Англия и Тринидад и Тобаго, където започва да се използва в британския коктейл Розов джин, а по-късно и в други напитки. Ангостурата има лечебен ефект при слабо гадене, но се продава основно като компонент за коктейли. Кръстена е на името на града Ангостура във Венецуела. Не съдържа angostura bark, медицинска субстанция кръстена на същия град.

Произвежда се от House of Angostura (Angostura Ltd.) в Тринидад и Тобаго.

Други често използвани битери са:

 Peychaud™ Bitters
 Портокалов битер
 Jägermeister
 Gammel Dansk
 Underberg

Външни препратки 
 House of Angostura – корпоративен сайт

Билкови ликьори
Венецуелска кухня
Кухня на Тринидад и Тобаго